Cuneiform Tablet CCT 3 6b (BM 113481)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi-ma mì-šu ša ta-áš-pu-ra-ni um-ma a-ta-ma i-na KÙ.BABBAR-kà ni-kà-sí-a a-ša-qal pá-kà ta-dí-nam pá-i ú-la a-dí-na-kum ù tù-sà-li-a-ma IGI a-šùr-ka-ší-id 20 {TÚG}ku-ta-ni a-qí-ša-kum iš-tù a-wa-tù-ni gám-ra-ni lu i-ší-im TÚG.ḪI-tí lu i-ší-im ANŠE.ḪI.A KÙ.BABBAR pá-ni-a-ma 10 ma-na šé-bi-lá-ma 2 GÚ AN.NA la-áš-a-ma lu-šé-bi-la-ku-ma né-ma-al-šu a-ku-kúl mì-ma i-na KÙ.BABBAR-pì-a la ta-kál li-ba-kà i-zi-iz li-ba-kà la ta-za-az me-ra-kà ú-ra-bi-ma um-ma šu-ut-ma lá a-bi a-ta it-bi-a-ma i-tal-kam ù me-er-ú-wa-tí-kà ù-ra-bi-ma um-ma ší-na-ma la a-bu-ni a-ta i-na ša-al-ší-ma u₄-mì-im it-bi-a-ma i-tal-kà-ku-ma tí-ir-ta-kà lu i-de₈